
^£ a \~?lz6pozicio kaj ^f]i 

Antaŭ unu monato, la 17an de aprilo, la Reĝo Baŭduino kaj la reĝa 
familio ĉeestis la malfermiĝon de la Universala Ekspozicio de Bruselo 
1958 kaj multaj liganoj havis jam la okazon, kune aŭ aparte, viziti la 
belegan kaj grandiozan elmontradon de 53 landoj, kiuj tiucele sendis 
al nia lando la plej trafan kaj la plej sensacian el ĉio, kion ili pro- 
duktas. 

Kaj ni estas fieraj, ĉar nia lando havis la kuraĝon iniciati kaj 
organizi tian eventon ! 

Ni estas duoble fieraj, kiam ni pripensas ke tiun kuraĝon ni, — en 
la daŭro de malpli ol sepdekkvin jaroj —, havis 11 fojojn ; dum ĉiuj 
landoj en la mondo kune havis ĝin nur 31-foje. 

Pli ol triono de la Universalaj Kongresoj, kiuj estas organizataj 
laŭ severaj normoj, okazis do en nia eta lando. 

Nur tri aliaj en Eŭropo, Germanujo, Aŭstrujo kaj Italujo unufoje 
streĉis siajn fortojn, dum Norda kaj Suda Ameriko entute havis ses 
ekspoziciojn. 

Anglujo, kiu organizis la unuan mondekspozicion en Londono en 
1851, tion refaris kvarfoje nur, kaj unu fojon nur en Londono. 

Francujo invitis la mondon sesfoje . . . sed sesfoje en la sama, nura 
lumurbo Parizo . . . Dum ni kuraĝis riski tion en kvar diversaj urboj : 

La unua en la vico estis Antverpeno en 1885, kiu repetis la rajton 
jam por 1894 ; dum kiu jaro ĝi iniciatis )a kreon, — flanke de la 
Ekspozicio mem •—% de tiuj gajaj kvartaloj, kiuj nomiĝis, unuafoje, 
“ Oud Antwerpen ” ; poste “ Vieux Paris ”, “ Ancienne Belgique ” 
kaj “ Vrolijk Belgie ”, 

Antverpeno krome, en 1930, okaze de nia Nacia Jubileo —, 
kunorganizis kun Lieĝo duoblan tian Ekspozicion. Lieĝo ankaŭ jam 
antaŭe faris en 1905, dum Gento faris poste en 1913- La ĉefurbo 
havis la honoron laŭvice en la jaroj 1888, 1897, 1910, 1935 kaj nun. 

* * * 

Kelkaj inter niaj legantoj eble demandas al si . . . kaj al ni . . . ĉu ni, 
kiel Esperantistoj. rajtas same fieri. 

Kaj al tiu demando, ni volas malkaŝe respondi : 

Kiam ni pensas pri Universala Ekspozicio, ni nepre ne pensu pri 
iu, — kia ajn granda, — Komerca Forio, en kiu oni luprenas standon. 

En Universala Ekspozicio temas pri pavilonoj, grandaj domegoj, 
veraj palacoj, kiuj estas konstruataj, memelspeze, de la Ŝtatoj. 

Krome estas kelkaj, malmultaj, sed ankaŭ gravegaj pavilonoj 
rezervataj, — almenaŭ nunjare —, al grandaj Internaciaj Organizajoj. 

Ĉiu komprenos ke, en la ŝtataj palacoj, ni havas fakte neniun 
ŝancon ke, — en tiu grandega elmontro de forto, en tiu ampleksa, 
komparcela prezento de la plej gravaj naciaj eltrovaioj — t iu lando 
konsentu dediĉi parton de sia limigata spaco al Esperanto aŭ al 
simila movado. 

Restas la kelkaj privataj pavilonoj. Tie, klopodoj estas faritaj de 
D-ro Kempeneers, prezidanto de Belga Centra Komitato Interliga, 

kaj ĉie la respondo estis, ke ili nepre d.rvas konservi sian iom mal- 
larĝan kadron kaj neniel povas pensi pri havigo de loko al movado 
kiel la nia, ĉar cedo, farita pro simpatio, al unu, ja devigus al multaj 
pliaj cedoj. 

Jen do rilate al la eventuale efektiva partopreno en la Ekspozicio. 

* * * 

Alflanke, ni povas atesti ke la Organiza Komitato de la Ekspozicio 
estas, principe, vere favora al ni. Kaj, antaŭ multaj monatoj jam, 
esperantlingve skribita letero de la Organiza Komitato antaŭvidigis 
la eblecon, ke prospekto estus eldonata en nia lingvo, se montriĝus 
sufiĉe da intereso. 

Sed, se ni povas kalkuli la leterojn senditajn en nia lingvo al tiu 
O.K. sur la fingroj de unu aŭ almenaŭ de du manoj, oni ja vere ne 
rajtas plendi, se la Komitato fine rezignis tiun ĉi iniciaton. 

Pri tio ne ni, — surlokaj esperantistoj, — respondecas, sed kulpas 
la indiferenteco de la internacia esperantistaro, al kiu ni ja aparte- 
nas . . . Indiferenteco, kiu ankaŭ estas nia, kiam alilandaj Ligoj petas 
nian helpon por veki atenton aŭ intereson de administracioj en pro- 
pra lando. Ni tiam ankaŭ facilanime forgesas sendi nian petleteron ! 

Malgraŭ tio, la Komitato decidis aldoni nian lingvon en la vicon 
de la lingvoj uzotaj en la Ekspozicio de la interpretistoj kaj gvidantoj. 

A1 kvardek inter ni, ĝi transdonis specialan ateston de “ Bon- 
volema Interpretisto por la Esperanta Lingvo ” kun la badĝo, kiun 
ili portos. La individua letero, tiucele sendita al ĉiu, estas ankaŭ 
redaktita en nia lingvo. 

La sekvo de tio estas ke, -— kiam la Asocio de Belgaj kaj Ekster- 
landaj Periodaj jurnalistoj organizis sian konkurson kun premio de 
10.000 frankoj por artikolo aperinta pri la Ekspozicio —, tiu ĉi, 
laŭ ekzemplo de la Ekspozicio kaj propramove, akceptis Esperanton. 

Plie ni estas en konstantaj rilatoj kun la Organiza Komitato kaj 
ĝi direktos sin al ni por ĉiu vizitanto, kiu skribos al ĝi esperantlingve 
por anonci sian viziton kaj kiu petos helpon aŭ gvidadon. 

Se ni aldonas al tio ke, dank’al tiu decido de la Ekspozicia Komi- 
tato rilate al nia lingvo kaj dank’al la propagando, kiun ni, per tiu 
decido, povis fari en la tagjurnaloj, ni tamen akiris certan sukceson. 

Ĉar se, — ekzemple kaj por citi nur unu urbon —, estis respektive 
55 kaj 56 lernantoj en la lastaj du kursoj de la Antverpena Grupo, 
tre certe grandparte estas, ĉar ni povis substreki ke restis ankoraŭ 
sufiĉe da tempo, ne plu por lerni anglan aŭ germanan lingvon antaŭ 
la malfermo de la Ekspozicio, sed ja por lerni Esperanton ! 

Ni do ne plendu ! Ni ĝoju ! Kaj ni prenu la decidon, estonte, ĉiam 
regule atenti la alvokojn faritajn de esperantaj instancoj por helpi 
konvinki publikajn administraciojn, ĉu ministeriojn, ĉu radion. 

Se ĉiuj ni tion faros, la Ekspozicio estos farinta al ni gravegan 
servon, multe pli longedaŭran, multe pliefikan ol kiu ajn bela panelo 
ĉe unu el la miloj kaj miloj da muroj de la senfina pavilonserio. 

* * * 

Alia demando, kiun iuj tre certe jam faris al si, estas : Kial la belga 
movado ne invitis la Universalan Kongreson al nia lando, dum tiu 
ĉi jaro 1958. 


Principa decido de la U.E*A*-estraro 

^ltniverŭala ^.ongre<ĉ>o en '"EruAelc en 1960 

E1 la aprila numero de “ Franca Esperantisto M ni represas la ĉi 
suban raporton pri la lasta kunsido de la estraro de IJLE.A*, okazinta 
en Rotterdam; 

44 Dum la tagoj, 11 kaj 12-a de Aprilo. la estraro de U.E.A. kunve- 
nis en la sidejo en Rotterdam. Prezidis Prof. D-ro Giorgio Canuto, 
ĉeestis Prof. D-ro Ivo Lapenna, ĝenerala sekretario, H.W. Holmes, 
vic-prezidanto, Rene Llech-Walter, estrarano pri financoj. Protokolis 
F-ino Vermaas dank’al diktomaŝino “ Stenorette “. Partoprenis la 


Ankaŭ al tiu demando ni volas malkaŝe respondi : Ni ja ne devis 
inviti. Siatempe, antaŭ la indiko de Mainz kompreneble —, la 
Ĝenerala Sekretario de U.E.A. mem petis nin kaj instigis nin havi 
la kuraĝon inviti la tutmondan esperantistaron, okaze de la Univer- 
sala Ekspozicio. 

Ni funde tiam esploris la demandon kaj ni rezignis ! 

Kaj nun ni povas esti feliĉegaj, ĉar ni havis la kuraĝon ne akcepti, 
sed rezigni kaj ĉar ni ne lasis nin konvinki. 

Nunmomente, jam 350 kongresoj kun pli ol 200.000 membroj, estas 
antaŭvidataj. Tiuj ĉi daŭros de du, tri ĝis ok tagoj. 

Tio signifas ke, — en ĉiu tago, — almenaŭ estos sep ĝis dek 
kongresoj samtempe. Kaj, ĉar ni nepre volas kongresi dum aŭgusto, 
ni povas kalkuli ke, je tiu momento, estos samtempe, en la Ekspo- 
zicio, dekkvin ĝis dudek kongresoj. 

Ni unue volas pensi pri la kongresanoj mem . . . Kaj ni povas esti 
kontentaj ke ni ne akceptis la riskon devigi personojn, kiuj ŝatas 
bonan liton en konvena hotelo, dormi sesope sub la plej komforta 
tendo. 

Kaj tian riskon ni certe estus havintaj, dum aŭgusto proksima. 

Ni preferas lasi sub la tendoj, tiujn, kiuj tion ŝatas ; en dormejoj, 
tiujn, kiuj tion preferas, kaj en hotelaj ĉambroj tiujn, kiuj tion deziras. 

Kaj tion ni ja povos fari tre certe en la tuja estonto. Precipe nun, 
kiam Bruselo kaj Belgujo ĝenerale faris gravegan klopodon por 
plimultnornbrigi kaj plikomfortigi siajn loĝigajn eblecojn. 

Sed, rezignante tiam por 1958, ni restis kandidatoj por tiu tuja 
estonteco. Tiun ĉi jaron, oni iros do al Mainz, sed ni, de tie, kondukos 
al nia lando gravan karavanon de postkongresaj ekskursantoj, kiuj 
vizitos la Ekspozicion. 

Kaj la proksima jaro estas rezervita al la polaj samideanoj pro la 
jubilea jaro. Sed krome ni staras inter la tutunuaj, ĉar jam plejlong- 
tempaj kandidatoj, kiuj deziras organizi Universalan Kongreson, kiu 
tiam ne dronos en la indiferenteco, kiun ĝi certe nun renkontus en 
la amaso de la 350 nunjaraj kongresoj. 

Sed tuj post la Ekspozicia periodo, ni ne nur pensos, sed jam 
prepariĝos al tiu granda evento, la tria okazonta en Belgujo. 

M J. 

diskutojn, laŭ la tagordo, S-ro W. Auld, redaktoro, G.C. Fighiera, 

K. K.S. 

Post telefona komunikado kun L.K.K. en Varsovio la estraro ĝojas 
pri la elekto de la urbo kaj la bonega organizo antaŭvidita. Por 1960 
oni elektis Bruselon pro diversaj kaŭzoj klarigotaj en Mainz. 

Malgraŭ la propagandaj elpezoj, eldonadoj k.t.p. la rezultoj estas 
sufiĉe kontentigaj sed ĉiuj esperantistoj devas klopodi por plialtigi la 
nombron de la membraro. La jaro 1957 finiĝis per membronombro de 
27.C93, nun la celo al 30.000 ! 

La kunvenoj daŭris 22 horojn dum kiuj estis pritraktataj ĉiuj pro- 
biemoj de nia movado. 

* * * 

A1 tiu ĉi teksto, ni povas aldoni ke la prezidanto de R.B.L.E., 
S-ro M. Jaumotte, ĉeestis parton de la kunsido de la estraro de 
U.E.A., en Rotterdam. 

La konkludo de la interŝanĝo de ideoj, rilate al la proksimaj kon- 
gresoj, estis efektive la supre citita novaĵo pri la principa elekto de 
Bruselo, kiel urbo en kiu okazos, en 1960, la 45a U.K. 

Estas ankoraŭ tro frue por komuniki la kunmeton de la definitiva 

L. K.K., sed ni povas diri ke, je la iniciato de S-ro Jaumotte, kiu al la 
estraro de U.E.A. firme promesis mem direkti la preparajn laborojn, 
jam tuj ekformiĝis “ skeleta ” L.K.K., kiu, ekde nun, jam kunmetos la 
ĝeneralan planon de la Kongreso. 

Tiu ĉi konsistas el la Prezidanto, S-ro Maur. Jaumotte ; la vic- 
pr-ezidantoj : S-roj G. Maertens kaj H. Sielens, resp. ĝeneralaj se- 
kretarioj de Flandra kaj Reĝa Belga Ligoj Esperantistaj ; la gemem- 
broj : S-ro R. Jacobs kaj F-ino R. Huysmans, resp. prezidanto kaj 
sekretariino de Reĝa Esperantista Brusela Grupo, kaj S-ino H. Ply- 
son, kiu jam de pluraj jaroj prizorgas ĉiujn financajn aranĝojn kun la 
diversaj L.K.K., loĝas en Bruselo kaj estas unu el la plej regulaj 
belgaj ĉeestintoj de la postmilitaj universalaj Kongresoj. 

leteno 6e s-Ano b. potts 

Wellington, Nov-Zelando. 
Aprilo 14, 1958. 

Tre karaj geamikoj en malproksima Belgujo, 

Dudek monatojn daŭris nia mondvojaĝo kaj kolektiĝis en nia 
hejmo dum nia foresto amasoj da leteroj, dokumentoj, kaj urĝaj 
taskoj, kiuj ne permesis prokraston post nia reveno. 

Ho ve, nia veturado ne tuj finiĝis, kiam ni atingis Nov-Zelandon, 
ĉar ni devis viziti diversajn urbojn en la Norda kaj Suda Insuloj, 
helpi aranĝi la detalojn de la 23-a Esperanto-Kongreso kaj tion 
oficiale malfermi en Auckland, 710 kilometrojn norde de Wellington. 
Mi tuj reprenis sur min la redaktadon de la “ New Zealand Espe- 
rantist ”, la oficiala organo de la Nov-Zelanda Esperanto-Asocio, 
kaj kiam malofte venis libera momento tiu tasko postulis atenton. 
Pro tio, tute ne estis eble verki artikolojn por la esperanta gazetaro 
aŭ respondi al leteroj. 

Estas nun aprilo kaj ni estas hejme, kie mi esperas havi tempon 
baldaŭ ekataki la turalton amason da korespondaĵo. Mi esperas, 
ankaŭ, ke niaj amikoj en Belgujo pardonos min pro nia silento, sed 
la cirkonstancoj pro nia longa foresto estas vere esceptaj kaj neevite- 
blaj. Neniam ni povos forgesi vin kaj vian afablan bonvenigon kaj 
gastamon. 

Ankoraŭ unufoje la edzino kaj mi etendas al la Flandra Ligo 
Esperantista nian sinceran dankon pro la aranĝoj, kiujn ĝi faris, 
por sukcesigi nian prelegvojaĝon tra Belgujo. S-ro G. Maertens bone 
organizis ĉion en la nomo de la Ligo. 

Sinceran dankon al la multaj samideanoj, kiuj tiel afable akceptis 
nin. Neforgeseblaj estas niaj feliĉaj spertoj en bela Belgujo. 

Antaŭen ni vojaĝis tra Nederlando, Danlando. Svedlando, Fin- 
lando, kaj Norvegujo. 

Dum tiu longa, streĉa prelegvojaĝo ni ne uzis la anglan lingvon, 
trovante ke Esperanto estas vaste dissemita de Portugalujo ĝis la 
skandinavaj landoj. 

Poste sekvis Anglujo, Skotlando, Irlando, kaj Kimrujo, kiu postulis 
tri monatojn. Ni transiris la Atlantikon kaj pasigis du monatojn inter 
Nov-Jorko kaj San Francisco (kun semajno en Kanado), ĉiam en 
esperantistaj rondoj. 

Post nia reveno al Nov-Zelando komenciĝis multafera periodo. 
Mi faris paroladojn en diversaj urboj kaj ne forgesis mencii vian 
mirindan akcepton. Kiajn agrablajn rememorojn ni havas. 

Dankon, dankon ! Vi inspiris nin daŭrigi en nia antipoda lando 
la laboron por nia kara afero. 

Nun—al la piramido da leteroj kaj monatoj da skribado ! 

Salutojn de mia edzino kaj mi. 

BERTRAM POTTS, 
Honorofica dumviva prezidanto, 
Nov-Zelanda Esperanto-Asocio. 

1 ZAMENHOF . MONUMENTO en W1EN. 

La 27. de julio 1958 okazos en Wien la inaŭguro de 
ZAMENHOF - MONUMENTO. 
la unua en iu ajn ĉefurbo de iu ŝtato. 

La Monumento prezentiĝos en parkaranĝo sur bela placo en la 
centro de Wien. 

La Protektoraton transprenis la aŭstria Federacia Kanceliero Inĝ. 
Julius RAAB mem. 

Speciala poŝtoficejo stampos la poŝtajojn per ESPERANTO- 
poŝtstampo. 

Kiu deziras kontribui kaj sendos almenaŭ 5 resp. kup. aŭ egal- 
valoron en nacia bankbileto (en letero) al ni (franca, anglo, usona, 
germana, itala, jugoslavia, svisa, dana, sveda, norvega, nederlanda 
k'.p) ricevos fotokarton de la Monumento kun la Esperanto-poŝt- 
stampo. — Kiu donacos pli ol 5 resp. kup. estos eternigata per la 
dokumento, enmurigota en la soklo de la Monumento kaj sur tabulo 
en niĉo de la Panteono en la Muzeo. 

2. IKUETCONGRESO kaj FERIOSEMAJNO okazos en WIEN, 
25.-31. julio, tiel ke vi povos ĝustatempe partopreni en la Universala 
Kongreso en MAINZ, komenconta 2. aŭgusto. 

Adreso por IKUE-Kongreso : Wa)ter Mudrak, Wien III., Beatrix- 
gasse 19/9, Aŭstrio. 

Adreso por FERIO-semajno : Internacia Esperanto-Muzeo, 
WIEN I. Hofburg. 

Abunda programo, ekskursoj (Semmering 1000 m. alta, inaŭguro 
de Esperanto-parko en Wiener Neustadt, interkona vespero, amuza 
vcspero, rondveturado tra Wien autobuse, vizitado de Kastelo 
EELVEDERE, kastelo SCHONERUNN (imperiestraj ĉambroj, pal- 
modomego. la plej granda en Eŭropo), sur HOHEN-ŝoseo al 
KAHLENBEEG (belega rondpanoramo al Wien), mezepoka kastelo 
KREUZENSTEIN (vizitado), abateio KLOSTERNEUBURG kun 
la mondfama VERDUN-a altaro, HOFBLIRG (imperiestraj ĉam- 
broj, Eklezia kaj Laika trezorejoj), PRATER, HEllRIGER (Vin- 
elverŝejo kun muziko, tipa Wien-a) ktp. 

De 25.7.posttagmeze ĝis 31. julio posttagmezo (po 6 noktigadoj en 
1, 2 aŭ 4-litaj puraj ĉambroj, maten-, tag- kaj vespermanĝoj, ĉiuj 
veturadoj per fervojo kaj aŭtobusoj, enirprezoj ktp.ktp., do la tuta 
aranĝo kostas nur aŭ.ŝ,450.—de kiu la duono estu pagata je la 
mendo, la resto eventuale ĉe la alveno en Wien. — Baldaŭa aliĝo 
rekomendinda, ĉer dum la ĉefsezono nur certa nombro de malmulte- 
kostaj noktigejoj je dispono. Alie oni devos alpagi inter ŝ 180.— ĝis 
240.— por loĝi alie. — Kiu ne povos partopreni, rericevos la monon, 
se unu semajncn antaŭe tio estos sciigata al ni, kaj ni nur retenos 
ŝ 25.— por niaj laboro kaj elspezoj. 

La kotizo por tiuj, kiuj deziras partopreni en IKUE-Kongreso 
estas aŭ ŝ 60.-— 

La monon por IKUE-kongreso kaj FERIO-semajno vi povos 
sendi al : 

Erste Osterr. Spar-Casse, Wien I. Graben kaj indiku por la konto 
808656 Intern. Esperanto-Muzeo. — Tio cstas por ŝpari al vi monon. 


3, KATALOGO. 

La Katalogo de IEMW, parto L pri la kolektoj de ESPERANTO- 
presaĵoj, 461 paĝa, kun afranko 38 resp. kup. aŭ 46 steloj aŭ egal- 
valoro por la membroj de IEMW ; la aliaj pagos 41 resp. kup. 
aŭ 49 stelojn. 

La 2. parto pri la “ Sistemoj kaj provoj de Internacia Lingvo ” 
(Volapuk, Ido, Interlingue, Interlingua ktp) estos preta fine de majo. 
Proksimume 60 paĝoj. Prezo ne ankorau fiksita, sed malmultekosta. 
Ambaŭ mendeblaj ĉe IEMW kaj pagcblaj al la supra adreso aŭ al 
1EMW, 


I HECTOR HOFMAN 

/ Sint-Jacobstraat, 46 Brugge Tel. 326 21 

Radio-aparatoj ciuspecaj lumigiloj 

kaj elektraj aparatoj 

10 o/o rabato por esperantistoj 

PETOJ PRI LIBROJ 

1) Sro J. R, Scherer ofte ricevas pztojn pri lia libro << Cirkaŭ la mondon kun 
la verda stelo ». Sed la libro estas elĉerpita, Tiu kiu volas vendi ĝin aŭ posedas 
pli ol unu ekzampleron, bonvolu sciigi tion al li (ne sendi ĝin !) kaj li komunikos 
pzrsonon kaj adreson. Kun tiu petanto vi povos tiam rcguli la kondiĉojn. Adreso : 
J, R. Scherer, 1237 No. AlexLndria Ave. Los Angeles, 29, California (U.S.A.). 

2) Kiu poszdas la libro i de la profesoroj L. Leau kaj L, Couturat: « Histoire 
delaLangue Universelle», Paris, Hachette kaj la suplemcnton ? Bonvolu informi 
la redaktoron. 

LA ĜENERALA MONDEKSPOZICIO EN BRUSELO 1958: 
MANIFESTACIO DE MODERNA HUMANLSMO* 

Ne pasas unu tago sen ke ni legas titolojn, artikolojn, alvokojn 
por iri al la Universala ekspozicio en Bruselo okazoata, Ĝiutage 
pluraj gazetoj donas fotojn pri iu konstruo, aŭ pri la laboro de tiu 
vere giganta entrepreno. Se multaj aferoj kiuj okupas nin, foje la 
daŭron de kelkaj tagoj povas resti ekster nia atento, tio tute ne eblas 
kun la Expo ’58. Kien ajn ni direktas niajn okulojn, ni vidas la 
ciferojn 58 aŭ la malregulan kvinpintan stelon kun la globo, La 
animstato de junaj personoj estas tiu de scivolema atendo je tiu por 
ili unua, grandioza, tute nova kaj iom mistera okazantaĵo. Pli maljunaj 
personoj pensas pri pasintaj mondekspozicioj ; tiu de 1935 ekzemple 
ankaŭ en Bruselo ; aŭ aliaj pli fruaj, de la komenco de nia jarcento, 
kaj kies famo ne ankoraŭ mortis. Kaj ili emas kompari. Kaj ja ĉiuj 
konsentas ke intertempe la homaro faris nekredeblajn progresojn sur 
materia tereno ; progresoj kiuj estas montrataj kaj kiuj do faras la 
ekspozicion eksterordinare interesa. Jes ! la evento de la jarcento 
(kiel oni jam kelkfoje havis la futbalkonkurson de la jarcento !) 

Tre malmultaj tamen scias ke tiu-ĉi ekspozicio esence malsimilas de 
ĉiuj antaŭe okazintaj. Ne en tio ke ĝi estas multe pli vasta ; nek en 
tio ke neniam antaŭe estis tiom da partoprenantoj ; sed en la 
koncepto de ekspozicio. Pro la tre multaj kaj miregigaj materiaj 
progresoj, multaj homoj pensas kc nur la materio valoras kaj ke la 
materio diktas la vivkondiĉojn, eĉ la pensojn. Nu, tiu-ĉi ekspozicio 
proklamas la suverenecon de la spirito, kaj atentigas denove ke la 
materio devas esti servanto de la homo, ne diktatoro. Ĝi plie aten- 
tigas pri la spirita unueco de ĉiuj homoj kaj pri la konsekvencoj 
konkludendaj el tiu fakto. 

Do, estas ideologia bazo je tiu ekspozicio ! Tion ni vidas en la 
tuta ekspozicia vivo. Kiam je 17 Aprilo, tiu miniatura mondo estis 
malfermata, komenciĝis ne nur vastega kaj interesega elmontrado, 
sed ankaŭ periodo de riĉa kaj varia kultur-, art-, kaj literaturagado. 
Dum ses monatoj tiu ekspozicio estos honorigo al la homo en ĝia 
kompleteco, speciale al ĝia krea genio. Tial ĝi okazas sub signo ne 
de la tekniko aŭ de la materio, sed subsigno de la humanismo. Oni 
prilumas tie ankaŭ la spiritajn akiraĵojn de la homo kaj ĝiajn intelek- 
tajn laborojn. Estas pro tio ke okazas multaj kongresoj. Nun jam 
certe pli ol sepdek ! Celo estas : pliproksimigi kaj daŭre interrilatigi 
intelektajn eŝploristojn de la tuta mondo, Dum tiuj semajnoj ili povas 
komuniki unu al la aliaj siajn provojn, rezultatojn, rimarkojn, suges- 
tojn. Se ni povas tiel diri, la ekspozicio havas temon, nome : la homo 
en la mondo de hodiaŭ kaj de morgaŭ. Kaj pro tio la estraro de la 
ekspozicio petas ke absolute ĉiuj kongresoj okupiĝu dum almenaŭ 
unu kunveno pri specife homaj problemoj kaj ke ili verku raporton 
pri tio. Ciuj tiuj s"udoj estos en unu ĝenerala raporto kunigataj kaj 
formos ampleksan dokumenton. Inter la plej elstaraj manifestacioj 
estas du artekspozicioj. Ĉiuj muzeoj de la mondo estas petataj parto- 
preni. Llnua ekspozicio montras la arton de la prahistorio ĝis nun. 


Dua la nuna arto en la tuta mondo. La partoprenantaj nacioj orga- 
nizas specialajn naciajn tagojn kun folkloraj kaj aliaj festoj. La 
programo provizore jam mencias 74 da tiaj tagoj. Tridek artist- 
grupoj certigis prezentadojn plej diversspecajn. Estus tro detale 
priskribi tie-ĉi la eksterordinarajn standojn kiujn starigis la parto- 
prenantaj ŝtatoj. Ekzemple en la kadro de Belgujo estas planita la 
" Palaco de la Eleganteco Tie okazas la solenaĵoj kaj en angulo 
de ĝi estas la pavilono de la diamantoj, kaj tiu de la luksaĵoj. 
Sennombraj estas la belegaĵoj tie kaj la tuto prezentas neimageblan 
belon. 

Por atingi supremenciitan celon, la estraro disponigas multajn 
salonojn ekzemple palacon IX (2.500 lokoj). Estas aparatoj kiuj 
ebligos samtempan tradukon en multaj lingvoj. Tiu estraro zorgis 
ankaŭ, flanke de la privatuloj, pri loĝado, Estas konstruita sub la 
nomo " Expo-Motel 1958 ” iu urbeto kun du mil ĉambroj po du litoj, 
poŝtoficejo, telefonoj, Ruĝa Kruco. Estas ankaŭ tereno por tendumi. 
Ĝi volis ankaŭ ke la tuta lando preparu sin por akcepti la gastojn 
en '58. Tial ĝi instigis la popolon por lerni fremdajn lingvojn per 
kursoj. Ĝi organizis plie kampanjon por ĝentileco flanke de ĉiuj 
oficistoj. Kaj fine ; la tuta lando devas havi belan aspzkton. Ĉiuj 
publikaj konstruaĵoj kaj vojoj estas ornamitaj per floroj. 

Laŭ sia maniero la estraro de la ekspozicio volas servi la sferon 
de la mondpaco. Ne malpli ol tion ĝi celas ! Jam tre multaj provoj 
okazis en la mondhistorio, Ili ĉiuj malsukcesis, Tiel ke la homoj iĝis 
tro skeptikaj kaj ke ili emas ridi kiam ili aŭdas pri tiaj projektoj. Mi 
petas por foje dum momento kompari kun kelkaj antaŭaj provoj. La 
Egipta faraono Aknaton kredis povi atmgi. mondpacon ĵetante la 
ideon de la ekzisto de nur unu Dio kies gefiloj estas ĉiuj homoj. (Li 
malatentis la militemon de la militistaj staboj kaj la egoismon de la 
amasoj). La Angla reĝo Hendriko la Vla fondis la faman Eton 
College por nur estontaj regantoj, pensante ke post interamikiĝo sur 
la studobenkoj ili ne plu almilitos unu la alian. (Li malatentis ke tiuj 
princoĵ, sur la reĝotrono, staras sub influoj ; kaj ke aliaj povoj, 
ekonomiaj ekzemple, povas al ili dikti la leĝon). En la periodo inter la 
du mondmilitoj laboregis multaj pacifistaj movadoj. Kiuj trajtoj ĉefe 
karakterizis ilin ? : multe da romantismo, bona volo, kaj idealismo kiu 
evidente ekzistas nur ĉe malplimulto. Kaj nun tiu-ĉi provo ? ! Ĉu 
nova romantismo ? Rimarku ke ĝi nur pretendas helpi sur la dorno- 
plena vojo al pli bona, ankaŭ pli paca (?) estonto, Kaj rimarku 
precipe la realisman bazon : 44 Kiel en la 15a jarcento multaj landoj 
M unuiĝis (tiel ke interne de la landoj multe malpli da feŭdaj bataloj 
” okazis) tiel nun la mondo unuiĝas ; kaj en tiu unuiĝanta mondo la 
” ŝtatoj estas tiel interdependaj rilate ekonomion kai aliajn aferojn 
” ke mondmilito estus preskaŭ egala al sinmortigo. Tion vi ekscias 
” en la ekspozicio (i.a. la standoj de la supernaciaj organizoj). Fori- 

gante materiajn missituaciojn kaj bezonojn, ĉu oni ne forigas plej 
” gravan kaŭzon de individuaj kaj araj konfliktoj ? (Mi pensas tie- 
” ĉi pri la parolo de Lord Boyd Orr : la pano estas la paco.) 

Kiun signifon tiu-ĉi ekspozicio havos en la historio ? Oni neniam 
scias antaŭe. Kelkaj regadoj estas famaj i.a. pro ekspozicioj kiuj 

okazis. Mi havas en la ideo tiujn ds Nnpoleono III kaj de reĝo 
Vilhelmo Ia en la U luigita Regno de la Nederlandoj. Mi estas 
konvinkita ke la signifo povas esti eksterordinare granda. Ĉiuokaze 
la organizantoj povas deklari siaj la vortojn de Dr" Zamenhof : 

" Ni semas kaj semas, neniam laciĝas 
pri tempoj estontaj pensante. 

Cent semoj perdiĝas, mil semoj perdiĝas ; 

Ni semas kaj semas konstante. ” 

Multaj sentas pravan fierecon pro tio ke tia manifestacio okazas 
en propra lando ; en propra urbo. Sed kiu ajn estu la sento aŭ la 
konvinko, la ideo de la ekspozicio kaj tia konkretigo de ĝi ne nur 
plenigas ĉiun homon per admirego, sed ĝi igas la homon momenton 
halti . . . kaj pensi . . . 

I. Fioretti. 


KONFITEJO TA CIKONIO" 

G. DENDOOVEN-DERIJCKE 

LANGESTRAAT, 52, BRUGGE - TEL. 342.78 
specialajo 6e BApto sukepo 

lukSAJ kAJ ORĈ)inARAJ skAtoloj 


KORRESPONDENTIFADRFSSEN 


V.E.B. en ook V.E.I. ontvin- 
gen verscheidene aanvragen om 
correspondenten in ons land, die 
wij hierna in verkorte vorm la- 
ten volgen : 

Postzegels : 

Charfreitag B., Zamberk 658, 
Tjechoslovakije 


Boguslaw Szuba, Brwinow, ul. 

Inlpopa n° 36m4 Polujo 
Conev Boian Pankov, Stalon- 
grad 220, Svistov, Rulgario 
Zichtkaarten : 

Antonin Hlavacek, Zavozov- 
nau 256 Praha 6 - Veles- 
lavin Tjechoslovakije 


^^^\ / vv> <s'c- <*/> <*o 

■V> <r\t> <r ff» Oiv» -Vtv» -'/ti* V 'Vt< <.»<» <Vt<*"^< 05* 7/~ 


P. V. B. A. 

Jos. Vander Cruysse 


Planlco-kaj murtegoloj Fasadstonoj Fenestrosojloj 

kaj fenestrobretotegoloj 

Artefarita Iigno kaj izoligaj lignofibroplatoj, ktp ktp 


* Oficejoj kaj Magazenoj : , 

Buiten Smedenpoort St-Andries Brugge 

telef. : 331.26 338.76 364.9? | 

*Vt< /}it> *}.'?* *>< »>i<* //.'f <i{» •7.\> "</.<' »>< »>i,v SjJŝC ^\ »>iV' »•,.,» Vn» />i%v V /(S v 


'58 


La ĝenerala mondekspozicio 1958a komencis je Bruselo ; la urbo 
de la nacioj larĝege malfermis siajn dek monumentecajn pordegojn 
kaj invitas ĉiujn popolojn al pacema renkonto por la plibonigo kaj 
plifortigo de la internaciaj rilatoj. 

La Esperanto-movado povas fieri ke ĝi ĉiam troviĝis je la unua 
rango por alvenigi pli grandan alproksimiĝon je monda plano kaj 
senĉese klopodis por plia interŝanĝo kaj interkonsento inter la 
popoloj. Tamen ankaŭ al ĝi necesas, sekve de natura evoluo, pli 
akre difini propran vidpunkton kaj teniĝon rilate al la nuna mondo 
kaj ĝiaj problemoj kaj pripensi la taŭgajn adoptajojn, kiu)n inter- 
nacia situo ŝanĝita al ĝi imponas. 

Neniam eble en la kuro de la historio la kresko de la tuta mondo 
al unueco estis tiel klare videbla kiel nun. La ega antaŭiro de la 
tekniko ŝanĝis la vizaĝon de la mondo kaj forviŝis ĉiujn limojn se 
ne tute tiam tamen plejparte. Sekve de tio. ĉiuj homoj, ĉiuj popoloj, 
ĉiuj nacioj kaj ĉiuj rasoj iĝas pli kaj pli interdzoendaj ; kreskanta 
solidaro iqas ne nur necesajo sed eĉ realajo. Kiel elokvente la 
ekonomie feblai landoj sentas korpe la ekonomian malantaŭiron de 
gvida nacio kaj “ vice versa ” al kiuj politikaj malfacilajoj iuj inci- 
dentoj en eta lando povas konduki en ŝajne nevundebla ŝtato ? 
Enlandaj malfacilajoj ne bezonas multe por ekbruli kaj kaŭzi egan 
internacian ĉenreagon, kiu rezultigas kruelan mond-militon . . . 

Estas do tute klare ke nepras streĉi ĉiujn fortojn por vekigi en 
ĉiuj mezoj de la socio, precipe en la qvidaj rondoj, realan konscion 
de la bezona internacia respondcco kaj priokupo ; ankaŭ la Esne- 
ranto-movado ne povas retiriĝi de ĉi tiu deviga pliprofundigo kaj 
purigo se ĝi intencas resti vivkapabla kaj ne celas nei la iam de 
Zamenhof proklamitan “ internan ideon “. Kie la nacioj reciproke pli 
kaj pli apudiĝis per modernaj teknikaj heloiloj kiel radio, gazetaro, 
televizio, libro aŭ filmo, tie konstatiĝis ke ĉi helpiloj ne eblis kunligi 
ankaŭ la spiritojn ; profunda abismo de nekompreno, malfido kaj eĉ 
malofte malameco troviĝas inter ili. 

Tia negativa teniĝo estas nur eksplikebla per ne sufiĉa kompreno 
kaj, kiel paradoksa ankaŭ, per ne sufiĉa kono reciproka ; ĉar se la 

tekniko faris la homojn pli depsndaj iuj de aliaj materie, je spirita 
kaj socia plano kelkaj ankoraŭ vivas se ne en la mezepoko, tamen 
en la pasinta jarcento. 

Por alveni al pli granda kompreno, al reciproka estimo kaj kun- 
laboro necesas unualoke sincera kaj malfermiĝa konversacio. Se tiu 
renkonto de la popoloj celas reale esti fruktodona, ĉiuj devas senigi 
sin de la enradikiĝaj antaŭjuĝoj kaj miskonceptoj, kiuj estiĝis sub la 
influo de partieco aŭ nekompleta informado, kaj devas klopodi 
intense por venkigi universan spiritecon je ĉiuj ŝovinismo kaj naciis- 
mo. Ĉu necesas argumenti ke estas precipe la blankulo, kiu devas 
adapti sian konserveman kaj preterpasitan vivkoncepton al la 
bezonoj de ŝanĝita mondkarto, li kiu longtempe ludis rolon tiel 
grandan kaj gvidan en la mondhistorio ? Nur tiam ebeniĝos vojo al 
sincera konversacio, kiu konsistas el aŭskulto kaj parolo reciprokaj. 

Ke nia movado komprenu ĉi tiun nun tempan postulon kaj ĝusta- 
tempe sin reorientu ; ĝi enmetu pli universan spiritecon en sia kores- 
ponda aparato por tiel plifaciligi 'kaj nutri ĉi malfermiĝan kaj sin- 
ceran interparolon, ĉi reciprokajn voĉadon kaj aŭskulton, ĉi mond- 
forumon. Per la pliprofundigo kaj raciigo de la propra internacia 
agado kaj por la kunlaboro al komuna konstruo de ‘ 4 mondo por la 
homo *’ kun ĉiuj, kiuj montras boneman volon, la Esperanto-movado 
vidigos pluan fojon siajn sincerajn intencojn por starigi la mond- 
pacon. 

Ankaŭ la aranĝistoj de “ Expo “ komprenis la grandan gravecon 
de tiu konversacio, de tiu personeca kontakto ; tio pruviĝas el ilia 
grandega atento por sukcesigi la akceptan agadon. Sed nura lingva 
kono ne kreas pli homemajn rilatojn kiam samtempe ĝin ne akom- 
panas universa orienteco kaj akceptemo : en multaj sociecaj rondoj 
kaj unuiĝoj oni feliĉe faris multajn aranĝojn por certigi al miloj da 
vizitantoj de la popola urbo gasteman ekcepton kaj krei favoran 
klimaton por semi la semaĵon de la frateco. Multaj fremduloj tiel 
pere de tiuj organizaĵoj aŭ privataj iniciatoj estas loĝigitaj ĉe familio, 
kio certe okazigos la starigon de fruktodonajn kontaktojn. 

Ĉi kontaktoj pliklarigos al ni ĉiuj ke blankulo tiel same kiel 
nigrulo. brunulo aŭ flavulo apartenas al unu sama granda familio, 
la “ homa familio ”, en kiu ĉiu estas egale homo, egale honorinda, 
unuvorte egalvalora. Malsamaj civilizaĵoj ne formas malajn ekstre- 
maĵojn .sed kontraŭe estas valorplenaj eroj de belega, harmonia 
mozaiko. En la persona interrilato iu homo lernas koni alian homon, 
kun ĝiuj virtoj kaj ĝiaj pekoj, kun ĝia kultura riĉo kaj ankoraŭ 
ĝia ho ve materia mizero kaj bezonego. Kaj ĉi estas la granda 
faktoro en la disvastigo de la paco, nome mildigi ĉi tiun mizeron 
kaj bezonegon . . . la ĉielprovoka bezonego kaj malfeliĉego de du 
trionoj de la monda loĝantaro . . . ! Ĉu ne estas amara ironio paroli 
pri paco kaj frateco kiam oni lasas perei sian meziran kunulon en 
malfeliĉigega cirkonstanco ? 

En Afriko, Azio. Sud-Ameriko, Proksima kaj Fora Oriento, vivas 
pli oi unu kaj duono miljardo da homoj, de kiu la nombro jare 
kreskegas. Nu, tiuj pli ol unu kaj duono miljardo da homoj severege 
estas kondamnitaj por daŭre suferi pro malsato kaj resti subnutritaj. 


Analfabetismo, epidemioj kaj multego da malsanoj diktatoras je tiuj 
kontinentoj kaj formas kune kun socia, agrikultura kaj ekonomia 
postresto la ĉiam malpli kaj malpli superrigardeblan problemon de 
la landoj troviĝantaj en la “ zono de malriĉo ” sub la trideka 
paralelo. 

Laŭ Profesoro Einstein, la fama matematikisto kaj Nobelpremiito, 
ĉi tio estas ja multe pli grava ol la apliko de la kernenergio, kune 
kun tiu problemo kiu poziĝas rilate al la kreskanta malkontenteco 
de la malriĉaj popoloj je la egaj sociaj diferencoj en la mondo. Kie 
en la antaŭa jarcento ekflamis batalo mter la proletaro kaj la gvida 
klaso en Eŭropo, tie ŝajnas konduki preskaŭ sainaj malfavoraj situoj 
al sama evoluo sed tiam je internacia plano, La proletaj landoj ek- 
konscias siajn postreston kaj mizeron kaj ekserĉas en la unueco la 
forton kiu morgaŭ ebligos al ili postulegi egalecon kaj respekton de 
la potencaj nacioj, se ne ankoraŭ akaritaj ; tiuj nacioj ĝis nun mal- 
feliĉe nur tre malofte pruvis sian komprenon por tiuj malfavoraj 
situoj . . . 

Ke la ĝenerala mondekspozicio 1958a, tion ni esperegas, vekigu 
la konsciencon de la mondo kaj kreskigu pli da intereson por la 
nobla kaj tiel urĝnecesa laboro de la Unuiĝaj Nacioj kaj ĝiaj 
specialistaj organizaĵoj kiel la Nutraĵa kaj Agrikultura Organiza- 
ĵo (F.A.O.), la Eduka, Socia kaj Kultura Organizaĵo (UNESCO), 
la Monda Sanorganizaĵo (W.H.O.) k.a. Ni ne devas pensi ke nur 
moralaj postuloj nin devigas al helpo de la malriĉaj landoj : se la 
riĉaj celas konservi sian altan vivnivelon ili bezonas ĉia pli kaj pli 
grandan vendoteritorion ; nu, la helpo al la bezonsuferaj landoj 
ebligos tiujn pli kaj pli funkcii kiel necesaj aĉetantaj nacioj. Estas 
precipe la palacoj de la Unuiĝaj nacioj kaj tiu de la mondkunlaboro 
kiuj montras per bildoj, grafikoj, fotegoj, filmoj k.a. la neceson de 
tiu mondkoopero. Kune kun la internadaj pavilonoj ĉi tiuj palacoj 
konkretigas la esperon al pli bona mondo de ĉiuj kiuj kunfaris la 
universan kaj internacian ekspozicion 1958a. 

Do la laboro nin atendas. Ke ĉiuj, kaj precipe la Esperantistoj, ne 
restu indiferentaj je tiu ĉi kntika momento sed spontane prezentu 
sian helpon, kie ĝi petiĝas en la propraj kaj aliaj internaciaj orga- 
nizaĵoj. Ke ili fervore klopodu por penetrigi universan spiritecon en 
ĉiuj eroj de la socio por ke tuj la konversacio kun la nigra, bruna 
aŭ flava frato konduku al reala mterkonsento kaj kunlaboro por 
la atingo de la komuna celo : pli da feliĉo kaj paco al ĉiuj homoj ! 

Pluvarko. 

28-4-1958 

« Sciencaj Studoj » sub redakto de D-ro Paul Neergaard. Eld. Intern. Scienca 
Asocio Esperantista en Kopenhago 1958. 240 paĝoj. Prezo : 25 Dan. kr. aŭ 
4 Us. Dol. aŭ 50 steloj. Formato 18x26. 

La jam deionge atendita eldono kaj epoka evento en le historio de E-o. Tre 
bela prezento sur tre bona papero. Enkonduko kaj du partoj : Humanisma ka 
Matematika-Naturscienca. La eldonejo demandas ke la redakcioj sendu la ver- 
kon al ia akademie plej kompetenta persono por recenzi. Eldonejo kaj verko 
certe rajtas tion. Sed ni devus doni la verkon en manoj de multaj specialistoj, 
tiom varia estas la enhavo. Mi citas : pri reformo de ĉina skriblingvo ; kuniga 
vokalo en moderna Rusa lingvo ; la jura karaktero de rekomendoj ; pri verboj 
de Shakespeare ; pri la genezo de popolkantoj ; postsignoj de Romo en la Itala 
pejzaĝo ; vitaminbezonoj de algoj ; biogenezo, formevoluo en la organisma 
mondo ; biooceanografiaj studoj en Argentino ; seksdeterminado ĉe silk raŭpoj ; 
pri simplaj astronomiaj objektivoj. Jen nur parto de la enhavo ! Cu ne Kiom 
da specialaĵoj jam ! Post ĉiu artikolo venas resumo en iu nacia lingvo. Preskaŭ 
ĉiuj kunlaborantoj estas famaj sciencistoj. Tial oni ne tro povas taksi la propa- 
gandan kaj la sciencan valoron de tiu publikigaĵo. Ni forte esperas ke ĝi venos 
en manoj de sciencistoj-ne-esperantistoj. Ili certe foje pensados kiam ili havos 
tion en mano. Unu de postuloj de scienca laboro estas kompleteco. Nu, ĉar 
depost kelkaj jardekoj tiom da nacioj iĝis civilizitaj kaj publikigas scicnce en 
nacia lingvo, tre multaj sciencistoj ne plu kapablas informiĝi pri iliaj artikoloj 
kaj espioroj. Internacia lingvo iĝas urĝe necesa ; kaj tie-ĉi ili vidas la solvon. 
Li libro estas tial propagandilo « par excellence ». Ĝi estas ankaŭ omamaĵo por 
la biblioteko. Mi aldonu ankoraŭ ke D-ro Neergaard verkis resumon pri 50 jara 
scienca agado per Esperanto, kun inultaj fotoj pri sciencistoj-esperantistoj. En 
unu de la venontaj numeroj ni esperas publikigi iom detalan recenzon pri la 
enhavo. 

Drs. F. R. 

Prof. D-ro Ivo Lapenna « RETORIKO ». 

Baldaŭ aperos la dua eldono de tiu-ĉi verko. Tio per si mem atestas kaj pri la 
sukceso kaj pri la valoro. La dua eldono estos komplete reviziita kaj konside- 
rinde kompletigita. Ci havos ĉirkaŭ 320 paĝojn ; antaŭparolon de G. Waringhien 
kaj foton de la verkisto. Por tiuj kiuj mendos kaj pagos antaŭ Ia unua de 
aŭgusto estos la prezo 18 Anglaj ŝiling. por tol bindita kaj 15 por broŝurita ekz. 
(resp. 9 kaj 7.50 Ned. Guld.) Post tiu dato : 2 kaj 1.50 guld. pli. Mendebla ĉe 
f-ino M. Vermaas 70, Nieuwe Binnenweg, Rotterdam aŭ ĉe la aŭtoro I. Lapenna 
77, Grasmere Avenue WEMBLEY, Middlesex, Engeland. 

U.E.A. eldonas du seriojn da Kristnask-kaj Novjarkartoj kiuj montras belajn 
reproduktaĵojn de famaj Holandaj pentraĵoj el la ora jarcento, la 17a. Do, 
depost nun ne plu sendu tiujn banalajn komercajn kartojn. Prezo : po serio 
kun la kovertoj 3 Ned. Guld. aŭ 12 steloj. 


Ankoraŭ la « Sciencaj Studoj » de ISAE. Se ĉ. 400 abonantoj anoncas sin je 
kotizo de 5 Us. Dol. tiam povos ĉiun duan jaron aperi volumo kun sciencaj 
studoj en amplekso de 200 ĝis 250 paĝoj. Ni tre esperas ke multaj esperantistoj 
estas pretaj ĉiudujare pagi tiun ne tro altan sumon. Ni devas eldoni sciencajn 
verkojn kaj ni devas penetri en sciencaj medioj. Interesiĝantoj skribu al 
Sciencaj Studoj ; eldonejo KOKO Randbolvej 4 KOPENHAGO F Denemarken. 
Publikigaĵoj de la GEVAERT-fabrikoj. 

Tiu mondfamkonata fabriko eldonis en Esperanto «Konsiloj por Fotograf- 
emuloj » kaj eksponmezuran tabelon. La firmo estas nuntempe tre favora al nia 
lingvo. La samideanoj grandnombre demandu tiujn du aferojn (senpage). Ui 
direktu sin prefere al la landa reprezentanto de Gevaert pere de la kutima 
fotografa komercisto. 

« SENNACIECA REVUO » N-ro 86 ; jaro 1958 ; 56 paĝoj ; prezo : 30 belg. frank, 

2 guld. ; 220 Fr. Fr. ; 4 ŝil. EID. S.A.T. Avenue Gambetta 67 PARIS (20). 

Kiel la antaŭaj, ankaŭ tiu-ĉi kajero estas tre interesa. Materialo por ĉies 
gusto. Tri studoj pri ekonomio : 1) petrolo 2) mondokrizo 3) rilatoj mono- 
demokratio. Literaturo : 1) pri la Finnlanda aŭtoro Kivi ; 2) du poemoj. 
La poemo de M. Boulton tre seniluziigis nin. Kiel poemo ĝi ne multe valoras. 
Kaj la temo estas pli taŭga por fari studon pri ĝi. Kial M. B. ne tion faras ? 
Plia enhavo : pri Leo Tolstoi ; pri la insulo Sankta Brandano de la bone konata 
J. R. Perez ; pri du landoj : Islando (tre, tre interesa) kaj Formoso. Ni havas 
la impreson ke la redakcio-kiu respondecas, se ne pri la enhavo, ja pri la formo 
de la artikoloj ? — volas enuzigi kelkajn neologismojn kiel ekz. magra p. 20 ; 
lanta, frida, sinki sur p. 28. Ni varme rekomendas. 

Drs. F. R. 


Reinhold Conrad Muschler « La Nekonatino » novelo 66 paĝoj. Bindita. eld. Lim- 
burger Vereinsdruckerei LIMBURG Germanujo. E1 la Germana tradukis Lud- 
wig Goppel. Lingva aprobata de la lingva sekcio de Germana E-o. Asocio. 
prezo : 3 Gcrm. Markoj. 

Karaj gelegantoj, vi kiuj, kiel preskaŭ ĉiuj, bezonas regulan distriĝon kaj kiuj 
eble pro tio iras regule al kinejo, teatro, kafejo ; se vi havas ankoraŭ iom da 
emo por legi, aĉetu tiun libreton kaj legu ĝin. Vi pasigos tre sentoplenan (mi ne 
diras agrablan) vesperon. Vi estos kontenta havi ĝin en via biblioteko. Kaj vi 
relcgos ĝin. Ke la literaluramantoj tre alte taksas ĝin pruvas la fakto ke ĝi estas 
jam tradukita en la Skandinaviaj, Angla, Itala kaj Franca lingvoj. La novelo 
antaŭmetas problemon. Ĝi montras junan virinon kiu ricevis stulte rigoran 
edukon, kiu nun ekstaris sola en la vivo kaj kiu rnulte atendas de tiu vivo. Nu, 
la feliĉo venas al ŝi. Sed estas nur por tre mallonga tempo. Cu ŝi devas esti 
dankema pro la kelkaj feliĉoplenaj momentoj ? Cu ŝi ne rajtas, kiel ĉiu, tutan 
feliĉan vivon ? Kion ŝi nun devas fari ? ŝi pereas ! La problemo estas ne sol- 
vebla per iu ajn teorio aŭ sistemo. Ĝi nur trovas solvon en la formado de la 
personeco kaj en la kredo. La verketo iurilate pensigis min pri «Bruges-la- 
Morte » de Georges Rodenbach (« Bruĝo la Morta »). En ambaŭ estas kadro en 
kiu la figuroj troviĝas kaj kiu pliintensigas iliajn sentojn. Prezentado kaj lingvo 
estas modelaj. Nur, mi persone malŝatas la uzon de ĉi-ĉio kiu malbele kaj iom 
stulte sonas ; paĝoj 19-20-27-39 ; cetere tiu malbona sinsekvo de ĉi sonoj kulminas 
en la frazo « ĉi-ĉion ŝi sciis ...» paĝo 10. 

Drs. F. R. 


« Angla Antologio » 

Pri tiu tre bela eldono aperis recenzo en nia antaŭa numero. Sekve de tiu 
recenzo, S-ano W. Auld skribis al ni por diri ke li konscias pri la malmulta 
kvanto de la mezepoka literaturo. Tio efektiviĝis pro diversaj kialoj. La miraklo- 
Iudoj entenas sufiĉe da nedecaĵoj. « Everyman » estus prefere eldonata komplete 
en E-o. Li volis doni unualoke literaturon kaj ne studomaterialon. Pri tiu lasta 
punkto, nia recenzinto diris la saman. Ni dankas s-ron Auld pro lia intereso en 
nia recenzo kaj pro lia grandega laboro sur la tereno de la E-o-literaturo. 

H0t sekretariaat meldt... 


FLANDRA ESPERANTISTO 

Ons volgend nummer verschijnt op 1-8-1958. Het zal slechts de 
hoogst nodige berichten en enkele teksten in verband met de wereld~ 
tentoonstelling bevatten, en dus waarschijnlijk niet op 16 of 20 blad- 
zijden verschijnen. Wij kunnen dan onze volledige aandacht wijden 
aan het oktobernummer, eigenlijk het september-oktobernummer, dat 
einde september moet verschijnen. 

SEKRETARIAAT 

Verzoeke om geen correspondentie te richten aan het sekretariaat 
van 15-7-58 tot 10-8-58. 

GRUPA VIVADO 

Wij dringen aan opdat vanaf het volgend werkseizoen, de afde- 
lingen iemand zouden aanduiden die om de twee maanden een kort 
verslag naar de redactie van F.E. zou inzenden. Dit mag in de 
Nederlandse taal opgesteld zijn, maar is noodzakelijk om aan de 
bondsleiding een duidelijk beeld te geven van de activiteiten, het- 
geen ook een stimulans kan zijn voor de groepen onder elkaar : een 
bepaald nieuw programma-punt kan inderdaad navolging vinden. 

AANKONDIGINGEN 

Alleen de afdelingen Antwerpen en Brugge hebben zich werkelijk 
ingezet om enkele aankondigingen op te halen, en dit met succes. 
De tot nu toe verschenen aankondigingen hebben ons in staat 
gesteld om een tijdschrift te leveren dat degelijk is, en toch nog 
minder kost dan vroeger met de sarnenwerking tussen de vier 
bonden. Wij kunnen echter niet aannemen dat al de andere afde- 
lingen en de leden in het algemeen in de toekomst niets zullen doen 
om de financiele toestand van de Bond nog gunstiger te helpen 
maken. Het Bestuur rekent op allen. 

ELITE RADIO 

12 , vistmRkt BRuc,qe 

85, a. pieteRsUAn oostenPe 

/V 

ciam je via dispono - por viaj fonodiskoj 
radio aparatoj - pick-ups kaj 

TELEVIDADO 

bonega servado kaj vasta elektebieco estas karakterizaj ! 

« Paco kaj Justeco » Brugge. 

La 27-III-'58 nia grupo invitis la alian bruĝan grupon, sekcion de R.B.L.E. 
Ni donacis kafon kaj tortojn kiuj surhavis grandan verdan stelon. Tiun prizor- 
gadon ni dankas al S-ino Michielsens-De Cloedt. Poste S-ino Roose-De Kersgieter 
organizis cerbogimnastikon tre varian en kiu estis ankaŭ tre multaj mastru- 
madodemandoj. La du grupoj intermiksiĝis, dividiĝis en du partoj ; kaj la fina 
rezultato estis egala ludo. Tre bona vespero. 

La 15an de Majo ni grupo vizitis la mondekspozicion sub gvidado de vic-pre- 
zidanto Gr. Maertens. Tiu vojaĝo per aŭtobuso estis tre amuza kaj instrua. 
Dank' al la bonega organizo ni plej eble multe vidis. 

Rekomenciĝis dufoje en la semajno la VoIley-Ball-ludado sur Ryckevelde. 

Ni kore gratulas festdirektoron A. Dumarey kiu depost la 1-a de Majo iĝis 
oficejestro en la Provinca guberniado. 

Kondolencoj 

A1 S-ro Dentisto kaj al S-ino Etienne De Craeke-Cardinael, Honora Prezidanto 
de la Bruĝa EKI kaj ambaŭ gemembroj de la Bruĝa Grupo, pro la morto de 
ilia bopatro kaj patro : S-ro Joseph Cardinael (11-4-58). 


GENT 

La 15an de Januaro, nia Sekcio havis 
sian jaran ĝeneralan kunvenon. La 
balotado por la diversaj estrarpostenoj 
donis jenan rezulton: Prezidanto, Sro 
De Boes; Vicprez., Sro Vermersch ; 
Sekretario, Sro Van de Velde; Kasisto, 
Sro De Clercq; Nia veteranino Fino 
Terrijn estas kompreneble ankaŭ es- 
traranino. 

Dum la aliaj kunvenoj de Januaro 
kaj Februaro ni pritraktis diversajn 
gramatikajn malfacilaĵojn aŭ faris kel- 
kajn societludojn. Komence de Marto, 
Sro Van de Velde faris paroladon pri 
«La Tabako». En kelkaj vortoj li 
klarigis la historion kaj la disvastiĝon 
tra Eŭropo de tiu populara pasio: la 
fumado. Li citis sentencojn, prijuĝojn, 
favorajn al tabakemuloj kaj ankaŭ 
malfavoraj por ili. Per trafaj ekzem- 
ploj li pruvis ke la nikotino estas ege 
forta veneno, ke la trouzado de tabako 
kaŭzas seriozajn perturbojn en la 
homa sano sed ke la modera tabaku- 
zado estas sendanĝera, kontraŭe ke ĝi 
havas feliĉigan influon en pluraj kazoj. 

ĉiuj vizitantoj de nia urbo estas 
kore invitataj ĉeesti la kunvenojn se 



hazarde ili estus en la urbo la unuaj 
tri merkredoj de la monato. Kunve- 
nejo: Kafejo Colombophile, Roosevelt- 
laan, 6, je la 20a horo. 


espeRAntistoj quas RABAton. 




VIRINAJ BLUZOJ KAJ JUPOJ 


" MAGDELEINE " 

ĜeporutA kVAlitmARko 

U peRfektA konfekcio 
fABRikitA el plej BonAj svisaj teksaĵoj 
Haveblaj en la bonaj konfekcibutikoj 



manufAktuRAjo ppmo DE BROUWERE 

Magdalenastraat, 29, Kortrijk (Belgujo) - Tel. (056) 216 54 



Reprezentanto en Nederlando : 

j. c. 6en hARtog, kostveRloRenstRAAt, 9i 

zanŭvooRt, tel. k 2507/2008 






